*Kitos reikšmės – Naujasodžio piliakalnis (reikšmės).*

| Naujasodžio piliakalnis |
| --- |
| Piliakalnį žymi nuoroda, papėdę riboja sodybos tvora |
| 

Naujasodžio piliakalnisNaujasodžio piliakalnis

 |
| Koordinatės  | 

|  |
| --- |
| 54°56′55.06″ š. pl. 23°58′28.98″ r. ilg.﻿ / ﻿54.9486278°š. pl. 23.9747167°r. ilg.﻿ / 54.9486278; 23.9747167Koordinatės: 54°56′55.06″ š. pl. 23°58′28.98″ r. ilg.﻿ / ﻿54.9486278°š. pl. 23.9747167°r. ilg.﻿ / 54.9486278; 23.9747167 |

 |
| Vieta | Kauno rajonas |
| Seniūnija | Karmėlavos seniūnija |
| Aukštis | 25 m |
| Plotas | 12 809 m² |
| Naudotas | I–II tūkstantmetis |
| Žvalgytas | 2009 m. |
| Registro Nr. | 33584 |

**Naujasodžio piliakalnis** – piliakalnis Kauno rajone, Karmėlavos sen. Naujasodžio kaime. Piliakalnis stūkso apie 250 m į pietus nuo Neries kairiojo kranto ir 150 m ta pačia kryptimi nuo paneriu einančio Kleboniškio–Karmėlavos kelio. Piliakalnio teritorija priklauso Kauno miškų urėdijos Karmėlavos girininkijos miško 18 kvartalui (yra jo šiauriniame pakraštyje). Piliakalnį žymi lankytino objekto rodyklė („150 m"), pastatyta gyvenvietės pagrindinėje Politechnikos gatvėje, ties nr. 311.

Naujasodžio piliakalnis yra regioninės reikšmės archeologinis ir kraštovaizdžio paminklas, 2010 m. vasario 26 d. įrašytas į Kultūros vertybių registrą (unik. kodas 33584).

Istorija
--------

Žinias apie naują surastą piliakalnį Vaistariškių kaime pateikė archeologas Gintautas Zabiela 2009 m. pavasario pabaigoje. Kultūros paveldo centro darbuotojai žvalgė objektą vietoje 2009 m. lapkričio 10 d. Paaiškėjo, kad į šiaurę nuo piliakalnio, visai šalia jo, buvo suformuoti sklypai, kurių dalis jau užstatyti. Teritorija priklausė ne Vaistariškių, o Naujasodžio kaimui. Pasitarus su G. Zabiela, šis piliakalnis pervadintas į Naujasodžio piliakalnį.

Piliakalnis
-----------

Teritorija užima 12 809 m². Piliakalnis įrengtas Neries slėnio ir mažo bevardžio upelio suformuotame stačiašlaičiame iškyšulyje, iš šiaurės pusės juosiamas Neries slėnio, o iš kitų pusių – bevardžio upelio griovos ir jos daubų. Apaugęs daugiausiai lapuočiais medžiais, šlaitai apardyti erozijos ir žvėrių urvų. Piliakalnio aikštelė pailga, netaisyklingo keturkampio pavidalo, 45x9 m pločio, iki 1 m iškiliu viduriu, viename gale staigiai išplatėjanti iki 12-13 m. Supiltas 15 m ilgio, 8,5 m pločio, 0,8 m aukščio nuo aikštelės pylimas, 1,5-1,5 m aukščio išoriniu šlaitu, kiek išsklidęs. Piliakalnio pylimo išorėje iškastas lenktas 23 m ilgio, 3,5 m pločio ir iki 1 m gylio nuo išorės griovys. Jis apaugęs krūmais, iš dalies užslinkęs. Piliakalnio šlaitai statūs, iki 25 m aukščio, iš dalies nuslinkę.

Galerija
--------

* Vaizdas nuo piliakalnio viršaus į papėdę. Priekyje – NerisVaizdas nuo piliakalnio viršaus į papėdę. Priekyje – Neris
* Ant piliakalnio. Priekyje, centre – geodezinis ženklasAnt piliakalnio. Priekyje, centre – geodezinis ženklas
* Geodezinio ženklo liekanosGeodezinio ženklo liekanos

|  |
| --- |
| Aplinkiniai piliakalniai |
|  | Piepalių piliakalnis 18 km |  | Lepšiškių piliakalnis 6 km  Karmėlavos piliakalnis 6 km |  |
| Bernatonių piliakalnis 12 km |  |  |
| Kauno pilis 8 km  Eigulių piliakalnis 5 km | Vainatrakio piliakalnis 16 km | Samylų II piliakalnis 13 km |

Šaltiniai
---------

1. ↑  „Objekto Nr. 33584 išsamus aprašymas". Lietuvos Respublikos kultūros vertybių registras.
2. ↑  „Piliakalnis". Lietuvos Respublikos kultūros vertybių registras. Nuoroda tikrinta 2017-03-31.

Nuorodos
--------

|  |  |
| --- | --- |
|  | **Vikiteka: Naujasodžio piliakalnis (Karmėlava)** – vaizdinė ir garsinė medžiaga  |

* Sąrašas:Lietuvos piliakalniai
* Kauno rajono piliakalniai Archyvuota kopija 2017-05-16 iš Wayback Machine projekto.